C 79/18
DA
Den Europæiske Unions Tidende
2.3.2023
Nytænkning af forbrugsmønstre 8. noterer sig, at den globale tekstilproduktion blev næsten fordoblet mellem 2000 og 2015.
Da tøj tegner sig for den største andel af EU's tekstilforbrug (81 %), er det tendensen til at anvende tøj i stadig kortere perioder, inden det smides væk, der bidrager mest til ikkebæredygtige mønstre for overproduktion og overforbrug;
9. ser gerne, at der iværksættes flere foranstaltninger for at fremme en bevidst og bæredygtig anvendelse af tekstiler, især af det tøj, f.eks. frakker og børnetøj, som forbrugerne med størst sandsynlighed vil kassere, inden det har udtjent sin levetid.
Der kan være tale om bytteordninger, modebiblioteker og bevidstgørelseskampagner, men de støder ofte på forskellige hindringer på grund af fordomme om brugt tøj med hensyn til kvalitet, hygiejne og produktudvalg;
10. fremhæver behovet for at styrke forskning i innovative løsninger (maskiner, anlæg, digitale platforme) til sortering, genbrug og genanvendelse af indsamlet tekstilaffald samt til at optimere den måde, hvorpå materialerne opfører sig;
11. bemærker, at der endnu ikke er en tilstrækkelig efterspørgsel på markedet efter cirkulære produkter og tjenesteydelser, og at dette er en væsentlig hindring for gennemførelsen af cirkulære forretningsmodeller.
Udvalget opfordrer de nationale, regionale og lokale myndigheder til gennem anvendelse af støtteværktøjer og regulering vedrørende transport af og handel med tekstilprodukter (herunder affaldsstrømmene) at skabe incitamenter for, at der indføres forretnings­ modeller, der i højere grad er baseret på brug end ejerskab.
Ligesom de bør træffe lovgivningsinitiativer (som f.eks.
nedsættelse af momsen eller anvendelse af udvidet producentansvar) for at fremme leje fremfor køb, deleplatforme, tilbagetagelses- og videresalgstjenester og genbrugsbutikker og gøre det smart at reparere, upcycle og passe på tøjet.
Udvalget anerkender desuden, at disse forretningsmodeller kan have en positiv indvirkning på den miljømæssige bæredygtighed inden for sundhedssektoren, turisme, byggeri og andre væsentlige offentlige tjenester;
12. er positiv over for initiativet om at styrke forbrugernes rolle i den grønne omstilling (2) og de deraf følgende EU-regler, der skal sikre, at forbrugerne på salgsstedet får oplysninger om en kommerciel garanti for tekstilprodukternes holdbarhed samt oplysninger, der er relevante for reparation.
Udvalget opfordrer Kommissionen til at fortsætte arbejdet med at fastsætte minimumskriterier for alle typer miljøanprisninger i forbindelse med initiativet om grønne anprisninger (3);
Cirkulært design som almindelig praksis 13. erkender, at design med øget holdbarhed kan forlænge tekstilers, tøjs, lædervarers og fodtøjs levetid og dermed mindske mængden af affald og anvendelsen af råmaterialer og kemikalier samlet set.
Udvalget glæder sig over Kommissionens arbejde med at udvikle bindende produktspecifikke krav til miljøvenligt design for at øge produkternes ydeevne i sektoren for tekstiler, tøj, lædervarer og fodtøj med hensyn til holdbarhed, genbrugelighed, reparations­ muligheder, fiber-til-fibergenanvendelighed og obligatorisk indhold af genanvendte fibre;
14. er helt enig i, at der er behov for fælles bæredygtighedsstandarder, som anses for at være afgørende for at få mærker til at deltage i vurderingen af deres produkters miljøpåvirkning;
15. bifalder, at strategien lægger op til klarere oplysninger om tekstilers, tøjs, lædervarers og fodtøjs cirkularitet og et digitalt produktpas baseret på obligatoriske oplysningskrav om cirkularitet og andre miljøaspekter.
Udvalget opfordrer Kommissionen til at gøre det digitale produktpas tilgængeligt for alle interessenter og forbrugere og til at medtage information om arbejdsvilkår og om, hvordan produkterne kan repareres og genbruges;
16. mener, at mindstekravene til tekstiler, tøj, lædervarer og fodtøj bør fastlægges efter følgende principper med det mål at forbedre miljøpræstationerne over hele deres livscyklus:
(2) (3)
COM(2022) 143 — Forslag til direktiv for så vidt angår styrkelse af forbrugernes rolle i den grønne omstilling gennem bedre beskyttelse mod urimelig praksis og bedre oplysning.
Initiativ om underbygning af grønne anprisninger — miljø — Kommissionen (europa.eu).